b'\n_START_ARTICLE_\nNavadni divji kostanj\n_START_SECTION_\nZdravilnost\n_START_PARAGRAPH_\nSeme divjega kostanja vsebuje beta-escin. To je me\xc5\xa1anica triterpenskih saponinov. Escin krepi tonus venskih sten in zmanj\xc5\xa1uje krhkost in prepustnost kapilar. S tem se zmanj\xc5\xa1a otekanje, pospe\xc5\xa1i krvni obtok in izbolj\xc5\xa1a presnova v prizadetem tkivu. Zdravila z izvle\xc4\x8dkom divjega kostanja laj\xc5\xa1ajo otekline, ob\xc4\x8dutek te\xc5\xbee in utrujenost nog, nastale zaradi zastoja krvi v venah nog. So primerna dopolnitev kompresijskemu zdravljenju kr\xc4\x8dnih \xc5\xbeil (uporaba kompresijskih nogavic ali elasti\xc4\x8dnega povoja). Zmanj\xc5\xa1ujejo tudi otekline in pospe\xc5\xa1i odpravljanje podplutb zaradi udarcev ali po infuzijah in injekcijah. Zdravila z izvle\xc4\x8dkom divjega kostanja uporabljamo topikalno (na ko\xc5\xbei) ali peroralno._NEWLINE_Slovenska tovarna zdravil Lek proizvaja iz divjega kostanja zdravilo Venitan, tovarna Krka pa Herbion Aesculus.'